મોટે-મોટેથી જૂની ફિલ્મોનાં ગીતો ગાય ત્યારે તરલાબહેન છણકો કરતાં કહે કે હવે આ ઉંમરે નથી શોભતું, વહુ સામે થોડી મર્યાદા રાખો. પરંતુ જગદીશભાઈ હસીને વાતને ઉડાવી દે. દુકાનનાં કામ સિવાય બીજે ઠેકાણે ખાસ જતા નથી. ઘરમાં રહીને એન્જૉય કરે. ધર્મમાં તેમને બહુ આસ્થા છે. તેઓ કહે છે, ‘આપણે કોઈના દોષ ન જોવા. ચોર ચોરી કરે તો તેની કોઈ મજબૂરી હશે. રાજીખુશીથી કોઈ આવું કામ ન કરે એમ વિચારવું. કોઈ પણ વ્યક્તિને જજ કરવાનો આપણને અધિકાર નથી. દરેક જીવને પ્રેમ કરવો એ આપણો ધર્મ છે.’